Atleta caboverdiana di taekwondo Sofia Reis ganha nes fim di semana, medalha di ouro na “The 8th Yong In open Taekwondo championship”, na Estados Unidos, undi ki ê sta na pripara pa Mundial na Rússia e pa Jogus Rio 2016.
Es vitória di Sofia Reis na kategoria juvenil di kampeonato di taekwondo di EUA, poi es atleta bira midjor atleta caboverdiana ki sta na kompiti internacionalmente.
Alguns dias passadu, Sofia Reis kexa sobre si descontentamento, pamodi ê ka recebe Bolsa di Solidariedade Olímpica, por parte di Comité Olímpico, mas gosi ê komunika ma djê recebe resposta di Comité Olímpico na fla ma es ta mandal bolsa.
Sofia sta dâ si midjor pa ê txiga ti kes 2 kompitison mundial, ê fla: “N ganha medalha sim, ê ta representa txeu pa mi, pamodi ta mostra ma n sta midjora kada vez mas.”
Des manera Sofia Reis sta djunta mas um medalha pa si koleson, e ê sta representa Cabo Verde na mas alto nível.
Es jovem, ki ta vivi na Cabo Verde, el é“orgulho di Federação Caboverdiano di taekwondo , ê komesaba na representa nos terra na kompetisons internacional na 2011. Kuatro anu mas tarde ê ganhaba medalha di ouro na primeru kampeonato ki fazedu na Cabo Verde di taekwondo.
Tambe na 2014, ê traze pa CV medalha di bronze di Open di Tunísia.
Txeu bês djê ganha pontos ki pirmitil entra na rankings africano e na rankings mundial, e djê kostuma ganha taça fairplay na Campeonato Africano.
kea_Latn kea_Latn kea_Latn kea_Latn por_Latn kea_Latn scn_Latn kea_Latn